# Albrecht I. (SRR)

### Z Wikipédie

| Tento článok alebo jeho časť si vyžaduje úpravu, aby zodpovedal vyššiemu štandardu kvality. Pozri aj stránky Ako upravovať stránku a Návody a štýl alebo diskusiu k článku.

Albrecht I. rímsko-nemecký cisár, najstarší syn Rudolfa I., narodený 1255, zavraždený 1308. V mladosti bolo dbané na jeho vzdelanie, pretože na rozdiel od mnohých šľachtických synov tej doby vedel písať a ovládal základy latinčiny. Otec mu veľmi veril a po jeho smrti musel ako 19 ročný spravovať habsburské Horné zeme. Inicioval vznik urbára habsburských rodových statkov. 26 ročný sa stal ríšskym správcom rakúskych vojvodstiev a Štajerskej marky. Najprv vládol spolu so svojim mladším bratom, ale kvôli nesúhlasu šľachty sa vlády ujal sám a dedičné právo získali len jeho potomci. Vedel tvrdo presadiť svoju vôľu, čo viedlo v roku 1287/88 k povstaniu, ktoré potlačil. Pre šľachtu sa stával čoraz väčšou hrozbou. Otec mu sľúbil uhorskú korunu, ale po cisárovej smrti sa v Horných rakúskych zemiach vytvorila silná protihabsburská koalícia a kým jednal tam, kurfisti zvolili za rímsko-nemeckého kráľa Adolfa Nasavského a Uhorsko si zvolilo Ondreja III. Ním vymrel rod Arpádovcov a Albrecht podporil Roberta z Anjou ako protikandidáta Přemyslovcov. Aby Albrecht udržal habsburské pozície, takisto múdro podporil Adolfa. V roku 1293 bola jeho moc opäť ohrozená, keď ho počas ťažkej choroby vyhlásili za mŕtveho. Ale po novej výhre nad vzbúrenou šľachtou sa Albrecht odhodlal k priamej konfrontácii s kráľom Adolfom. Ten zahynul v spoločnej bitke pri Göllheime 1298. Dňa 24. augusta bol v Cachách korunovaný za kráľa, potom, ako sa nechal všetkými kurfistami zvoliť za cenu veľkých ústupkov. Tých si ale čoskoro rozhneval kvôli svojím dobrým vzťahom s francúzskym kráľom Filipom IV. Svojho syna oženil s kráľovou nevlastnou sestrou Blankou a Francúzsku pri zachovaní nadvlády Ríše odstúpil susedné Burgundsko. V roku 1300 uzavreli kurfisti tajný spolok proti kráľovi. Ale Albrecht si svojou šikovnou hospodárskou politikou získal na svoju stranu ríšske mestá a už v roku 1302 oslávil víťazstvo nad kurfistami. Bolo to vôbec prvé víťazstvo ríšskej koruny nad mocou kurfistov. Mal spory aj s pápežom Bonifácom VIII., ktorý tiež odsudzoval jeho priateľstvo so spupným Francúzskom. Po začatí vyjednávaní o zmier ale pápež zomrel po "atentáte v Anagnii". Okrem Uhorska mal záujem aj o Čechy. Václav II. Přemysl bol ženatý s Gutou, Albrechtovou sestrou. Aj preto Albrecht mal moc mierniť politiku českého kráľa voči Uhorsku. Václava III. prinútil vzdať sa nároku na Uhorsko a po smrti tohto posledného Přemysla vtrhol do Čiech a svojho syna Rudolfa III. oženil s Eliškou, vdovou po Václavovi III. Po jeho smrti sa Albrechtovi nepodarilo na trón dosadiť ani svojho druhého syna Fridricha Krásneho. Súčastne sa snažil o získanie Durínska a Meißen. Ale pri zhromažďovaní vojenskej sily bol zavraždený svojím synovcov Jánom Parricidom, ktorý sa cítil okradnutý o dedičstvo. Albrecht bol schopný panovník a výborný štátnik, ktorý mal byť základom silného rodového kráľovstva. Táto česť včak bola prisúdená až jeho praprapravnukovi Fridrichovi III.

Zdroj: "http://sk.wikipedia.org../../../a/l/b/Albrecht_I._%28SRR%29_a355.html"

Kategória: Články na úpravu

##### Views

- Stránka
- Diskusia
- Aktuálna verzia

##### Hľadaj